На основу члана 15. ст. 1. и 2. Уредбе о критеријумима и начину избора стратешког партнера и стручног надзора над извођењем радова на реализацији пројекта изградње инфраструктурног коридора ауто-пута Е-761 деоница Појате - Прељина („Моравски коридорˮ) („Службени гласник РСˮ, број 55/19),

 Влада доноси

О Д Л У К У

о избору стратешког партнера у циљу реализације пројекта изградње инфраструктурног коридора ауто-пута Е-761, деоница Појате - Прељина („Моравски коридор”)

1. За стратешког партнера у циљу реализације пројекта изградње инфраструктурног коридора ауто-пута Е-761, деоница Појате-Прељина („Моравски коридор”), изабран је **Bechtel ENKA Joint Venture.**
2. Ова одлука објављује се на интернет страници Владе.

Образложење

Закон о утврђивању јавног интереса и посебним поступцима ради реализације пројекта изградње инфраструктурног коридора ауто-пута E-761, деоница Појате -Прељина („Службени гласник РСˮ, број 49/19 - у даљем тексту: Закон), ступио је на снагу 16. јула 2019. године.

Уредба о критеријумима и начину избора стратешког партнера и стручног надзора над извођењем радова на реализацији пројекта изградње инфраструктурног коридора ауто-пута Е-761, деоница Појате - Прељина („Моравски коридор” - у даљем тексту: Уредба), донета је на седници Владе од 1. августа 2019. године.

Влада је на седници одржаној 25. јула 2019. године донела Одлуку о образовању Радне групе за избор стратешког партнера у циљу реализације пројекта изградње инфраструктурног коридора аутопута Е-761, деоница Појате - Прељина („Моравски коридор” - у даљем тексту: Радна група).

Прва седница Радне групе одржана је 2. августа 2019. године, на којој је разматран Предлог пословника о раду Радне групе за спровођење поступка избора стратешког партнера у циљу реализације пројекта изградње инфраструктурног коридора ауто-пута Е-761, деоница Појате - Прељина („Моравски коридор”), као и утврђивање садржине Јавног позива кроз јавни поступак прикупљања понуда за избор стратешког партнера. Оба предлога су једногласно усвојена од стране присутних чланова Радне групе.

Јавним позивом су дефинисани Општи и Посебни критеријуми по којима се вршио избор стратешког партнера, као и права учешћа, услова, рока и начина подношења пријава, потребне документације, критеријума за оцењивање, као и начина доношења одлуке о избору стратешког партнера. Јавни позив је објављен у свим средствима јавног информисања, 5. августа 2019. године, са роком за подношење пријава 21 дан, тачније са роком за подношење пријава до 26. августа 2019. године до 15:30 часова.

Отварање пристиглих пријава за избор стратешког партнера на реализацији пројекта изградње инфраструктурног коридора ауто-пута Е-761, деоница Појате – Прељина („Моравски коридор”), започето је дана 27. августа 2019. године, у згради Владе, у ул. Немањина 11, у сали 141 на IV спрату, са почетком у 8 часова, о чему је сачињен и Записник о отварању пријава.

Констатовано је да је предата једна благовремена пријава Министарству грађевинарства, саобраћаја и инфраструктуре, непосредно на адресу писарнице Генералног секретаријата Владе, ул. Немањина бр. 11, 11000 Београд, у затвореној коверти, са назнаком *„Пријава за јавни позив за избор стратешког партнера на реализацији пројекта изградње инфраструктурног коридора ауто-пута Е-761, деоница Појате - Прељинаˮ*.

Пријава је предата 26. августа 2019. године у 14:30 часова.

Неблаговремених пријава није било.

|  |  |  |  |
| --- | --- | --- | --- |
| Број под којим је пријава евидентирана | Назив и адреса подносиоца пријаве | Датум пријема | Време пријема(часова) |
| 1 | Bechtel ENKA Joint Venture | 26.8.2019. | 14:30 |

**Име представника подносиоца пријаве који присуствујe отварању пријаве**:

|  |  |  |
| --- | --- | --- |
| Bechtel ENKA Joint Venture | Mr. Christopher Jennions | Овлашћење од 26.8.2019. |

На основу прописаних Општих критеријума Подносилац пријаве доставио је следећу документацију којом је доказао испуњеност истих:

- Изјава подносиоца пријаве којом се страно правно лице (Bechtel ENKA Joint Venture), које нема регистрован огранак у Републици Србији, обавезује да ће основати огранак у Републици Србији пре потписивања Комерцијалног уговора.

- Уверење надлежног страног органа (Министарство иностраних послова Државе Неваде), којим страно правно лице Bechtel доказује да је регистровано у матичној држави.

- Уверење надлежног страног органа (Извод из Привредног регистра Привредне коморе Холандије), којим страно правно лице ENKA доказује да је регистровано у матичној држави.

**-** Изјава подносиоца пријаве Bechtel којом потврђују да ни једно лице привредног друштва није и никад није било на „Црној листи” Светске банке, што је констатовано непосредним увидом на интернет страници Светске банке, с обзиром да се ради о јавно доступној информацији.

**-** Изјава подносиоца пријаве ENKA, којом потврђују да ни једно лице привредног друштва ENKA није и никад није било на „Црној листи” Светске банке, што је констатовано непосредним увидом на интернет страници Светске банке, с обзиром да се ради о јавно доступној информацији.

- Деоничарски споразум (Shareholders Agreement) за пројекат Моравског коридора аутопута у Републици Србији, сачињен 23. августа 2019. године између Bechtel и ENKA.

- Изјава Bechtel и ENKA о прихватању обавезе да ће сваку деоницу Пројекта Моравски коридор завршити у року од 2,5 године.

- Изјава Bechtel и ENKA о прихватању обавезе да ће користити домаћи материјал, ангажовати домаћу радну снагу и домаће подизвођаче у знатној мери у укупној реализацији пројекта.

- Изјава којом Bechtel и ENKA дају сагласност да ће бити успостављено постројење за производњу бетона и асфалта у близини градилишта у радијусу од 30 km.

- Изјава независног ревизора (PWC), да подносилац пријаве Bechtel има обрт финансијских средстава у последње три године - 2016, 2017, 2018 минимум 1 милијарду евра.

- Изјава независног ревизора (KPMG), да подносилац пријаве ENKA има обрт финансијских средстава у последње три године - 2016, 2017, 2018 минимум 1 милијарду евра.

- Писмо о намерама (Expression of Interest) од међународне финансијске институције (UK Export Finance), којим се исказује интересовање за финансирање за изградњу 110 km аутопута са две коловозне траке у долини Западне Мораве, Србија („Пројекат”) у износу од најмање 400 милиона евра.

- Изјава подносиоца пријаве (Bechtel и ENKA) којом потврђују да имају значајно искуство у индустрији телекомуникација и дигиталне инфраструктуре. Констатовано је да је у прилогу Изјаве доказано да су радови извршени у последњих 15 година.

**Општи критеријуми су испуњени и нису предмет вредновања пријаве и они се не бодују.**

**Поднета пријава испуњава опште критеријуме.**

У складу са прописаним Посебним критеријума, Подносилац пријаве доставио је следећу документацију:

|  |
| --- |
| **Пословни критеријуми** - дати су као резиме искуства заједничког улагања Bechtel ENKA |
| Укупна дужина изграђених ауто-путева у Југоисточној Европи у последњих 15 година  | 412 km |
| Укупна дужина изграђених мостова у Југоисточној Европи у последњих 15 година  | 34,6 km |
| Укупна дужина изграђених регулација река у Југоисточној Европи у последњих 15 година  | 11,9 km |
| Укупна дужина пројектованих ауто-путева у Југоисточној Европи у последњих 15 година  | 412 km |
| **Финансијски критеријум** |
| Однос Финансијски дуг/капитал (finance debt/equity ratio) у 2018. години  | Ревизорски извештај куће PWC за 2018. годину којим се потврђује да Bechtel привредно друштво нема неизмирених задужења, те стога однос финансијски дуг/капитал износи 0.KPMG је извршио ревизију извештаја за 2018. годину и потврдио да привредно друштво ENKA има однос финансијски дуг/капитал од 4,07% |
| **Људски ресурси** |
|

|  |
| --- |
| Искуство у Југоисточној Европи у сличним пројектима |
| * Директор пројекта - Project Manager
 | 19 година |
| * Експерт за изградњу ауто-путева - Highway Construction Expert
 | 17 година |
| * Експерт за пројектовање - Design / Engineering Expert
 | 16 година |
| * Експерт за каменоломе (експерт за геологију, контролу квалитета материјала за изградњу и рударство) - Operations Quarries Expert
 | 10 година |
| * Експерт за изградњу моста - Bridge Construction Expert
 | 8 година |
| * Експерт за хидротехничке радове и дренажу - Drainage Construction Expert
 | 11 година |
| * Главни инжењер на градилишту - Field Engineering Expert
 | 12 година |
| * Експерт за животну средину, безбедност и заштита на раду - Environment, Safety and Health Expert
 | 18 година |

 | Достављене су Радне биографије (CV) експерата компаније и Изјава којом се потврђује да наведени експерти имају факултетску диплому и да су тренутно запослени у друштвима Bechtel и ENKA. |
| Инжењери са одговарајућим искуством и дипломом Универзитета – 1115 инжењера (Bechtel 616, ENKA 499):* + - * + Инжењер за аутопутеве –123 (Bechtel 74, ENKA 49);
				+ Инжењер за мостове – 112 (Bechtel 57, ENKA 55);
				+ Инжењер за хидротехничке радове – 65 (Bechtel 40, ENKA 25);
				+ Инжењер за телекомуникације – 18 (Bechtel 15, ENKA 3);
				+ Инжењер електротехнике – 454 (Bechtel 305, ENKA 149);
				+ Инжењер машинства – 343 (Bechtel 125, ENKA 218);
 | Достављена је Изјава о броју тренутно запослених инжењера у привредним друштвима Bechtel и ENKA који ће бити доступни за подршку на пројекту Моравски коридор.  |

Како је пристигла само једна пријава није извршено бодовање исте, јер је испунила опште критеријуме у складу са Уредбом о критеријумима и начину избора стратешког партнера и стручног надзора над извођењем радова на реализацији пројекта изградње инфраструктурног коридора ауто-пута Е-761, деоница Појате - Прељина („Моравски коридор”).

Имајући у виду да је Подносилац пријаве, конзорцијум Bechtel и ENKA, испунио Опште и Посебне критеријуме, који су прописани Уредбом и Јавним позивом, Радна група за избор стратешког партнера у циљу реализације пројекта изградње инфраструктурног коридора аутопута Е-761, деоница Појате - Прељина („Моравски коридор”), предложила је Влади да донесе Одлуку о избору стратешког партнера конзорцијума Bechtel и ENKA, након које ће Радна група Владе спроводити преговоре са изабраним стратешким партнером у циљу закључења уговора.

 У складу са изнетим, Влада је на седници одржаној 29. августа 2019. године донела Закључак 05 Број: 344-8609/2019-2 којим је прихватила Извештај о спроведеном поступку за избор стратешког партнера на реализацији пројекта изградње инфраструктурног коридора ауто-пута Е-761, деоница Појате - Прељина („Моравски коридор”).

05 Број: 344-8623/2019
У Београду, 29. августа 2019. године

В Л А Д А

|  |  |
| --- | --- |
| Тачност преписа овераваЗАМЕНИК ГЕНЕРАЛНОГ СЕКРЕТАРА Тамара Стојчевић | ПРЕДСЕДНИКАна Брнабић, с.р. |